Cultura inicia el XXVI Festival de Titelles amb ‘El Viatge d'Alícia’ i ‘Güela, Güela’
26 de desembre 2018

![](/es-va/Actualidad/Pagines/festival-titelles-2019.aspx?ControlMode=Edit&DisplayMode=Design)![](/media/pq0a0zjf/24_c_guela-guela.jpg)  
  

La delegació de Cultura de l'Ajuntament de Sagunt, en estes dates nadalenques, ha preparat la 26a edició del Festival de Titelles. El Centre Cultural Mario Monreal acollirà entre hui, dimecres 26, i dema, dijous 27, dos espectacles de marionetes pensats per al gaudi dels més xicotets. Totes dos obres són en valencià i tenen un preu d'entrada de tres euros per als xiquets i sis per als adults.

  

La primera obra, que podrà veure's esta vesprada a les 18.00 h, és _Güela, Güela_. Una gran aventura i una història carregada de diversió, humor i música, que realça la importància de l'amistat, la solidaritat i la família, però, sobretot, de ‘volar’ sempre en grup i mai a soles, per a protegir-nos dels perills que ens podem trobar.

  

Demà, dijous 27 de desembre i també a les 18.00 h, serà el torn de _El Viatge d'Alícia_, un espectacle dirigit per Chema Cardeña, que presenta Lía, una xiqueta que en perdre's troba el llibre _Alícia al país de les meravelles_ en una casa derruïda. De sobte, apareixen els personatges del llibre i confonen Lía amb Alícia, però com algunes pàgines del llibre estan cremades, Lía haurà d'ajudar-los fins a arribar al final del conte.

  

El XXVI Festival de Titelles continua l'any nou, esta vegada a la Casa Municipal de Cultura del Port de Sagunt. _Gretel & Hansel_ arribarà el 2 de gener i portarà a dos comediants que evoquen els paisatges dels contes mitjançant la paraula, la utilització d'objectes quotidians i instruments musicals. I el 3 de gener, _Jon Braun_. En el poblat dels xicotets indis regna l'alegria, però un dia les vides de Jon Braun i la seua germana Malintxe se separen. La valenta germana és portada lluny, però ella mai s'oblidarà de Jon Braun i dels seus orígens. El xicotet indi decidirà anar a buscar la seua germana. Una emocionant història que conta com l'amor pot véncer l'adversitat.

  

Per a comprar les entrades, com sempre, els interessats poden fer-ho en el portal servientradas, en el telèfon 902 010 284 o en taquilla el mateix dia de la funció una hora abans del començament de l'espectacle.​

![](/es-va/Actualidad/Pagines/festival-titelles-2019.aspx?ControlMode=Edit&DisplayMode=Design)  
![](/media/40omhadq/24_c_gretel-and.jpg)  
  

*   [](http://www.facebook.com/sharer.php?u=https://aytosagunto.es/va/actualitat/cultura-inicia-el-xxvi-festival-de-titelles-amb-el-viatge-d-alicia-i-guela-guela/ "Facebook")
*   [](http://twitter.com/share?url=https://aytosagunto.es/va/actualitat/cultura-inicia-el-xxvi-festival-de-titelles-amb-el-viatge-d-alicia-i-guela-guela/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-inicia-el-xxvi-festival-de-titelles-amb-el-viatge-d-alicia-i-guela-guela/ "Linked In")
*   [](mailto:?body=https://aytosagunto.es/va/actualitat/cultura-inicia-el-xxvi-festival-de-titelles-amb-el-viatge-d-alicia-i-guela-guela/)